ખેરાલુ મ્યુનિસિપલ હાઈસ્કુલના ગ્રાઉન્ડમાં બત્રીસ ફુટ ઊચાઈ ધરાવતા રાવણનુ પુતળુ બનાવ્યુ હતુ. ખેરાલુ વિજ્યા દશમી ઊત્સવ કમિટિના વિવેકભાઈ બારોટ સહિત અગ્રણીઓ એ ભારે જહેમત ઊઠાવી રાવણ દહન કાર્યક્રમ યોજાયો હતો. ચબુતરાવાસના રામજીમંદિરથી રામ-લક્ષ્મણ અને હનુમાનની વેશભુષા સાથે ભવ્ય શોભાયાત્રા નિકળી હતી. હજારો લોકો રાવણ દહનના કાર્યક્રમને નિહાળવા ઉમટી પડ્યા હતા. સથવારા સમાજના અગ્રણી હસમુખભાઈ સથવારા દરવર્ષે રામ-લક્ષ્મણ-જાનકીને તૈયાર કરે છે. હસમુખભાઈ સથવારા જુદા જુદા ચિત્રો તથા પશુઓના સ્ટેચ્યુ બનાવવામાં પારંગત છે.